**І. Преместване на ученици**

* **Глава Пета от Наредба №10/2016 г. за организация на дейностите в училищното образование – само за преместване на ученици от І до ХІІ клас от неспециализираните държавни, общински и частни училища.**

1. Подаване на писмено заявление от родителите и/или ученика до директора на приемащото училище;

2. Директорът на приемащото училище до три работни дни издава служебна бележка, с която потвърждава възможността за записването на ученика. В случай, че няма свободно място в рамките на утвърдения прием и ученикът сменя местоживеенето си, родителят/настойникът и/или ученикът може да поиска разрешение от началника на РУО.

3. Родителят/настойникът и/или ученикът подават заявление до директора на училището, от което се премества ученикът, с приложена служебната бележка за наличие на свободно място (от директора на приемащото училище) или разрешението от началника на РУО.

4. Директорът на училището, в което се е обучавал ученикът, до пет работни дни предоставя на родителя/настойника и/или ученика удостоверение за преместване, копие на училищния учебен план, копие на личното образователно дело на ученика в гимназиален етап.

5. Родителят/настойникът и/или ученикът до три работни дни от получаване на удостоверението за преместване представя получените документи за записване в приемащото училище.

6. Директорът на приемащото училище до пет работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива.

7. Директорът на приемащото училище до пет работни дни от представяне на документите от родителя/настойника и/или ученика (удостоверение за преместване, копие на училищния учебен план, копие на личното образователно дело на ученика в гимназиален етап) информира писмено директора на училището, от което идва ученикът, за неговото записване.

8. Ученикът се счита за преместен в новото училище от датата, посочена в заповедта на директора на приемащото училище.

9. Промяната в Списък-образец №1 за учебната 2020/2021 година във връзка с преместването на ученика се отразява:

 към 15 септември (началото на първи учебен срок);

 към 1 декември (ползвани за финансови нужди);

 към 6 февруари (началото на втори учебен срок)

* При приемане на заявлението директорът следва да следи дали то е подадено от съответните лица по чл.12, ал.2 от ЗПУО:
* за малолетните ученици – от родител/настойник;
* за непълнолетните – от ученика със съгласието на родител/настойник.
* Преместването се извършва при спазване на чл.106, ал.1 и чл.107, ал.2 от Нар. №10/2016 г. или сред разрешение от началника на РУО на територията, на която се намира приемащото училище в случаите по чл.106, ал.3 и чл.107, ал.1 от Нар. №10/2016 г.

Необходимо е разрешение от началника на РУО:

1. При преместване извън случаите посочени в чл.106, ал. 1, т. 2 - 4 и ал. 2 Нар. №10/2016 г.

*„2. от VII до Х клас включително - не по-късно от 30 учебни дни преди края на всеки учебен срок;*

*3. в XI клас - не по-късно от 30 учебни дни преди края на всеки учебен срок по същия профил при условие, че задължителните профилиращи предмети са еднакви или по същата специалност от професия;*

*4. в XII клас - не по-късно от 30 учебни дни преди края на първия учебен срок по същия профил при условие, че задължителните профилиращи предмети са еднакви или по същата специалност от професия.*

*(2) Учениците от XI клас могат да се преместват след успешно завършен клас, като при преместването си не могат да сменят профила и задължителните профилиращи предмети, които са изучавали, както и специалността от професията.“*

2. При преместване на ученик в друго училище над утвърдения прием при смяна на местоживеенето (освен ако училището е единствено в населеното място) - чл.107, ал.1 Нар. №10/2016 г.

* Искането до началника на РУО за разрешение следва да съдържа **ПОДРОБНИ И КОНКРЕТНИ МОТИВИ** и да бъдат **ПРИЛОЖЕНИ** съответните документи доказващи обстоятелствата, описани в него /ако е възможно да бъдат представени такива/.

**ІІ. Задължение за уведомяване на РУО**

**На основание**:

**чл.105, ал.4** **от ЗПУО** – при обявяване на учебни дни за неучебни;

**чл.173, ал.3 от ЗПУО –** отписване на ученик в задължителна училищна възраст, който:

1. се обучава в дневна, вечерна или комбинирана форма и не е посещавал училище по неуважителни причини за период, по-дълъг от два месеца;

2. се обучава в самостоятелна, индивидуална, дистанционна или задочна форма и не се е явил да положи съответните изпити в три поредни сесии.

* В горните случаи се уведомяват също и съответната общинска администрация и органите за закрила на детето.

**чл.8, ал. 1 и 2 от Наредба №10/2016 г.** - в срок до края на учебния ден при инцидентно намаляване продължителността на часовете и на заниманията от ЦОУД;

**чл. 16, ал.3 от Наредба №10/2016 г.** – не по-късно от 10 дни преди началото на учебната година за организиране на обучение на две смени;

**чл.38, ал.10 от Наредба №10/2016 г.**  - в срок до 30 юни училищата заявяват в РУО възможността да осигурява дистанционна форма на обучение по етапи и степени на образование - ежегодно.

**чл.44, ал.2 от Наредба №10/2016 г.** – до 30 март се информира РУО за утвърдения училищен план-прием за предстоящата учебна година;

**чл.104, ал.3 от Наредба №10/2016 г. -**  в 3-дневен срок за свободните места за ученици**;**

**чл.113, ал.3** **от Наредба №10/2016 г.** - в 7-дневен срок от постъпването на заявление относно обучението по майчин език и култура на учениците в задължителна училищна възраст - деца на граждани на държави членки на Европейския съюз, Европейското икономическо пространство и Швейцария.

**ІІІ. Необходимост от разрешение от РУО**

**чл. 192, ал.3 от ЗПУО** – разрешава обучение на повече от трима ученика със СОП в паралелка, когато на територията на населеното място няма друга паралелка, която да осигурява същото по вид образование;

**чл. 32, ал. 3 от Наредба №10/2016 г.**- промяна на форма на обучение извън разрешените варианти в чл. 32, ал.2 от ЗПУО;

**чл. 46 от Наредба №10/2016 г.-** в срок до началото на учебната година за приемане на ученици в І и/или в V клас над максимално определения в училищния план–прием;

**чл. 70, ал. 1 от Наредба №10/2016 г. -** по решение на началника на РУО и след анализ на приема, когато след трети етап на класиране записаните в някоя паралелка са под норматива за минимален брой ученици, по изключение държавният прием може да се извършва до 10 септември, ако има ученици, които не са приети.

**чл. 82, ал.2 от Наредба №10/2016 г. -** относно допълнителния ДПП началникът може да разреши участие в приема и на ученици, които не отговарят на изискванията по чл.82, ал. 1, т. 1, ако са по-възрастни до три години от възрастта на учениците от випуска.

**чл. 106, ал. 4 от Наредба №10/2016 г.** – може да разреши премествания на ученици извън ограниченията в чл.106, ал.1, т.2 -4 и ал.2 от Наредба №10/2016 г.

**чл. 107, ал.1 от Наредба №10/2016 г. -** може да разреши **ученици да се преместват в друго** училище над утвърдения прием при смяна на местоживеенето.